मैजिक नंबर नहीं, महाराष्ट्र वाला एक ऑप्शन जरूर; 9 सवालों के जवाब से समझिए पूरी कहानी
Bihar Politics Explained; Deputy CM Tejashwi Yadav On BJP and Nitish Kumar Leadership  क्या बिहार की सियासत में एक बार फिर से बड़ा उलटफेर होने वाला है? क्या होली के बाद तेजस्वी यादव बिहार के मुख्यमंत्री बन जाएंगे? क्या उपेंद्र कुशवाहा में इतनी ताकत है
क्या बिहार की सियासत में एक बार फिर से बड़ा उलटफेर होने वाला है? क्या होली के बाद तेजस्वी यादव बिहार के मुख्यमंत्री बन जाएंगे? क्या उपेंद्र कुशवाहा में इतनी ताकत है कि वे JDU के एक तिहाई विधायकों को तोड़ सकते हैं? अगर मौजूदा सरकार में कोई उठा-पटक हुई तो वो कौन कर सकता है? और उसका फॉर्मूला क्या हो सकता है? क्या भाजपा बिहार में सरकार बना पाने की स्थिति में है? क्या बिहार में मध्यावधि चुनाव हाे सकते हैं?
ये वो सवाल हैं जो इन दिनों बिहार की सियासत और जनता के मन में उठ रहे हैं। इन सवालों के उठने का कारण विपक्ष नहीं, बल्कि सत्ता पक्ष के विधायक और पार्टी संगठन के बडे़ नेताओं का बड़बोलापन है।
राजद के विधायक तेजस्वी यादव को बिहार का CM बनता देखना चाहते हैं तो JDU के नेता भी पलटवार करने में पीछे नहीं रहते। तेजस्वी को CM बनाने की बात पर ही तो उपेंद्र कुशवाहा ने JDU छोड़ नई पार्टी बना ली।
ऐसे में बिहार में जारी पॉलिटिकल बयानबाजी के बीच हमने RJD, JDU और BJP के MLA, MLC और नेताओं के मन को कुरेदा। उनसे जाना कि ये बस बयानबाजी भर है या इसमें थोड़ी सी भी सच्चाई है।
ऑन द रिकॉर्ड उन्होंने कुछ भी बताने से इनकार कर दिया,लेकिन ऑफ द रिकॉर्ड उन्होंने हमसे सारी सच्चाई साझा की।
अब 9 सवालों के जवाब से समझिए, बिहार की सियासत में जारी सियासी ड्रामे की पूरी कहानी...
1. क्या बिहार की सियासत में एक बार फिर बड़ा उलटफेर होने वाला है ? 
फिलहाल इस बात में किसी प्रकार का कोई दम नहीं है। खुफिया विभाग का इनपुट भी यही कह रहा है कि सरकार को फिलहाल कोई नुकसान नहीं होने वाला है।
नीतीश कुमार के नेतृत्व में महागठबंधन की सरकार पूरी तरह स्थिर है। दोनों पार्टियों का पूरा फोकस फिलहाल 25 फरवरी को पूर्णिया में आयोजित होने वाली महागठबंधन की महारैली पर है।
RJD के महासचिव और बिहार सरकार में पूर्व मंत्री रहे JDU नेता ने बताया कि 2014 की गलती 2024 में किसी भी सूरत में नहीं दोहराई जाएगी।
नीतीश कुमार और तेजस्वी यादव खुद इस बार पूरी तरह अलर्ट हैं। 2014 में JDU और RJD दोनों पार्टियां ने लोकसभा का चुनाव अलग-अलग लड़ा था।
2. क्या होली के बाद तेजस्वी यादव बिहार के मुख्यमंत्री बन जाएंगे? 
इसकी चर्चा 21 फरवरी से शुरू हुई। तब रोहतास के दिनारा के विधायक विजय मंडल ने कहा था कि 2025 नहीं होली के बाद तेजस्वी यादव बिहार का नेतृत्व संभालेंगे।
उनके इस बयान के बाद इस बात को हवा मिली कि क्या तेजस्वी मुख्यमंत्री बनने जा रहे हैं? मामला बढ़ा, इसके बाद तेजस्वी को खुद सामने आकर इस पर सफाई देनी पड़ी।
22 फरवरी को तेजस्वी यादव ने पहले जहानाबाद फिर गया में कहा कि उन्हें फिलहाल CM बनने की कोई हड़बड़ी नहीं है। इस बयान के बाद एक तरह से तेजस्वी यादव ने इन सारी अटकलों पर ब्रेक लगा दिया।
3. क्या उपेंद्र कुशवाहा में इनती कूवत है कि JDU के एक तिहाई बहुमत को तोड़ लें? 
20 फरवरी कोJDU से इस्तीफा देने के बाद उपेंद्र कुशवाहा ने कहा कि JDU के कई विधायक उनके संपर्क में हैं। ऐसे में इस बात की चर्चा जोर पकड़ने लगी कि क्या वो JDU के विधायकों को तोड़ देंगे?
इस पर बिहार के वरिष्ठ पत्रकार श्रीकांत कहते हैं कि अपने दम पर कुशवाहा 5 सीट तक जीत नहीं सकते, विधायक कैसे तोड़ सकते हैं।
JDU में रहते हुए कभी इतने पावरफुल नहीं रहे कि वे पार्टी को तोड़ सकें। उपेंद्र कुशवाहा के पार्टी छोड़ने के बाद JDU के राष्ट्रीय अध्यक्ष ने भी ये बात कही थी कि उनके साथ पार्टी के कोई नेता खड़ा नहीं है।
JDU छोड़ने से पहले उपेंद्र कुशवाहा ने पटना की सिन्हा लाइब्रेरी में दो दिनों तक जो बैठक की थी उसमें भी पार्टी का कोई बड़ा नेता शामिल नहीं हुआ था।
4. अगर मौजूदा सरकार में कोई उठापटक हुई तो वो कौन कर सकता है? और उसका फॉर्मूला क्या हो सकता है?
इस सवाल पर BJP के संगठन मंत्री रह चुके और वरिष्ठ नेता कहते हैं कि अगर मौजूदा सरकार में कोई उठापटक होती है तो गेमचेंजर सिर्फ तेजस्वी यादव हो सकते हैं। भाजपा नहीं। ऐसा कैसे? इस पर वे कहते हैं कि RJD के पास अभी 79 विधायक हैं।
इन्हें कांग्रेस के 19 और लेफ्ट के 16 विधायकों का समर्थन पहले से मिला है। इस आधार इनके पास 114 विधायक होते हैं। इसमें जीतन राम मांझी के हम के 4 और निर्दलीय के 1 विधायक को जोड़ लें तो संख्या 119 हो जाती है। जबकि सरकार बनाने के लिए 122 विधायक चाहिए।
वरिष्ठ पत्रकार अरुण पांडेय कहते हैं कि बिना JDU के समर्थन के सरकार बनाने के लिए तेजस्वी महाराष्ट्र का फॉर्मूला भी बिहार में अपना सकते हैं।
महाराष्ट्र में BJP ने शिवसेना से शिंदे गुट को अलग कर उन्हें विधानसभा में अलग से मान्यता दिलवा दी थी। इसके बाद अपना समर्थन देकर BJP ने सरकार बना ली। तेजस्वी यहां ऐसा JDU के साथ कर सकते हैं।
JDU को तोड़ने की जगह उनके10 विधायकों को अलग कर विधानसभा में अलग दल की मान्यता दिला दें और उनके समर्थन से अपनी सरकार बना लें। विधानसभा में स्पीकर भी RJD के हैं, तो उनके लिए ये आसान हो सकता है ।
5. क्या वाकई में भाजपा बिहार में सरकार बना पाने की स्थिति में है?
नहीं। BJP के नेता खुद इस बात को स्वीकार करते हैं बिना JDU के समर्थन के BJP बिहार में सरकार बनाने की स्थिति में नहीं है। BJP के पास फिलहाल 78 विधायक हैं।
सरकार बनाने के लिए इन्हें कम से कम 44 विधायकों की जरूरत होगी, जो अभी सिर्फ JDU के पास हैं। पार्टी के राज्यसभा सांसद और पूर्व मुख्यमंत्री सुशील कुमार मोदी दावा करते हैं कि BJP अब 2025 में सरकार बनाएगी।
7. क्या बिहार में मध्यावधि चुनाव की स्थिति बन सकती है ? 
इस बात को पूरे बिहार में चिराग पासवान के अलावा कोई नहीं बोल रहा है। बिहार की सियासत को करीब से जानने वाले वरिष्ठ पत्रकार श्रीकांत इसे सिरे से खारिज कर देते हैं। उन्होंने बताया कि बिहार में फिलहाल ऐसी कोई स्थिति नहीं है। तेजस्वी यादव कोई जल्दी में नहीं हैं।
वे 2025 से पहले किसी प्रकार का कोई रिस्क नहीं लेना चाहते हैं। खासकर ऐसा कोई कदम नहीं उठाना चाहेंगे जो उनकी छवि को नुकसान पहुंचाए। विधायक भी नहीं चाहते हैं कि समय से पहले उन्हें चुनाव मैदान में उतरना पड़े।
8. नीतीश कुमार के पास अब क्या-क्या विकल्प बचते हैं? 
हर मुद्दे पर बेबाकी से अपनी राय रखने वाले CM नीतीश कुमार ने इस पूरे प्रकरण पर चुप्पी साध ली है। नीतीश के करीबी MLC और पूर्व मंत्री बताते हैं कि नीतीश कुमार कब क्या करेंगे ये केवल वही जानते हैं, लेकिन अभी फिलहाल उनका पूरा फोकस 25 फरवरी को पूर्णिया में आयोजित होने वाली महागठबंधन की रैली पर है।
चर्चा है कि इस रैली में महागठबंधन की तरफ से औपचारिक तौर पर बिहार से नीतीश कुमार के समर्थन का ऐलान किया जाएगा। फिलहाल सभी की निगाहें उसी रैली पर हैं
अगर उनके विकल्पों की बात करें तो RJD से अलग होने के बाद उनके पास एक मात्र विकल्प बचता है कि वे एक बार फिर से भाजपा के पाले में आ जाएं, लेकिन अब BJP नीतीश कुमार को स्वीकार करने के लिए तैयार नहीं है।
9. इन सब के बीच BJP किस रणनीति पर काम कर रही है ?
बिहार में BJP को सरकार बनाने के लिए कम से कम 44 विधायक की जरूरत है। यह बिना JDU के समर्थन के संभव नहीं है। इसलिए पार्टी का पूरा फोकस फिलहाल 2024 के लोकसभा चुनाव पर है। यही कारण है कि 6 महीने के भीतर अमित शाह दूसरी बार बिहार दौरे पर आ रहे हैं।
इसके साथ ही BJP लगातार नीतीश कुमार को कमजोर बना रही है। इसके लिए पार्टी अपने साथ जातियों का एक गुलदस्ता तैयार कर रही है।
रणनीति के तहत पहले आरसीपी सिंह को बाद में उपेंद्र कुशवाहा को नीतीश कुमार से दूर किया गया। इसके अलावा पार्टी मुकेश सहनी और चिराग पासवान को भी अपने पाले में करने में जुटी हुई है।
उपेंद्र कुशवाहा के इस्तीफे के बाद तेज हुई सियासी बयानबाजी 
इस पूरे प्रकरण की शुरुआत 20 फरवरी को हुई। इस दिन JDU संसदीय बोर्ड के अध्यक्ष उपेंद्र कुशवाहा ने JDU का साथ छोड़ अपनी नई पार्टी रलोजद की घोषणा की। पार्टी छोड़ते वक्त उन्होंने कहा कि JDU का अस्तित्व अब लगभग समाप्त हो गया है।
CM नीतीश कुमार ने पार्टी को RJD के यहां गिरवी रख दिया है। अब उनके पास कुछ नहीं बचा है। वे पड़ोसी के यहां नेतृत्व ढूंढ रहे हैं। इसके साथ उन्होंने कहा कि पार्टी के कई विधायक उनके संपर्क में हैं।
डैमेज कंट्रोल करने आए ललन सिंह डैमज कर गए 
उपेंद्र कुशवाहा के पार्टी छोड़ने के तुरंत बाद डैमेज कंट्रोल करने सामने आए JDU के राष्ट्रीय अध्यक्ष ललन सिंह सामने आए। जाने-अंजाने डैमेज कंट्रोल की जगह वे डैमेज ही कर गए। उनके बयान के बाद नया विवाद शुरू हो गया। उन्होंने बचाव में कई बातें कहीं, लेकिन इस बीच वे 2025 में तेजस्वी के नेतृत्व को नकार गए।
उन्होंने कहा कि 2025 की बात 2025 में करेंगे। अभी 2024 पर ध्यान दें। जबकि CM नीतीश कुमार ने दिसंबर में ही इस बात की घोषणा कर दी थी कि 2025 का चुनाव तेजस्वी यादव के नेतृत्व में लड़ा जाएगा।
तेजस्वी को भी रास नहीं आया ललन सिंह का बयान
ललन सिंह के इस बयान का रिएक्शन RJD में तुरंत हुआ। खबर तो यहां तक है कि ललन सिंह का ये बयान तेजस्वी यादव को भी रास नहीं आया है। विरोध में वे पटना में होते हुए CM नीतीश कुमार के कार्यक्रम में नहीं गए। आखिर में CM के मैसेज के बाद लगभग डेढ़ घंटे बाद वे वहां पहुंचे।
ललन सिंह को 24 घंटे में बदलना पड़ा अपना बयान 
21 फरवरी को रोहतास के दिनारा के विधायक विजय मंडल ने तो यहां तक कह दिया कि होली के बाद तेजस्वी यादव बिहार का नेतृत्व करेंगे। ललन सिंह के बयान पर RJD के कई नेताओं ने नाराजगी जताई। स्थिति ये बन गई कि 24 घंटे के भीतर ललन सिंह को बयान जारी कर कहना पड़ा कि उनके बयान को गलत तरीके से पेश किया गया।
ये खबरें भी पढ़िए..
1- तेजस्वी बोले- मुझे मुख्यमंत्री बनने की हड़बड़ी नहीं:हमारा मुख्य मकसद है 2024 में ‌BJP को भगाना; इस पर काम जारी है
बिहार में मुख्यमंत्री पद को लेकर तकरार पर डिप्टी CM तेजस्वी यादव ने बुधवार को जवाब दिया। उन्होंने कहा कि अभी CM बनने की कोई हड़बड़ी नहीं है। हमारा मुख्य मकसद है 2024 में BJP को भगाना। हम उस मकसद से काम कर रहे हैं। हमारी कोशिश है कि भाजपा एक भी सीट नहीं जीते। महागठबंधन नीतीश कुमार के नेतृत्व में बेहतर काम कर रहा है।
तेजस्वी यादव बुधवार को बोधगया में पर्यटन सूचना केंद्र का उद्घाटन करने पहुंचे थे। यहां मीडिया से बातचीत के दौरान उन्होंने ये बयान दिया है। उन्होंने कहा कि मैं यहां पर्यटन को बढ़ावा देने के लिए काम करने आया हूं। बिहार में पर्यटकों की संख्या बढ़े, यही हमारा उद्देश्य है। पूरी रिपोर्ट पढ़ने के लिए यहां क्लिक करिए
2- RJD विधायक बोले- होली के बाद तेजस्वी मुख्यमंत्री बनेंगे:विजय मंडल ने कहा- 2025 तो दूर है, नीतीश खुद जल्द उन्हें प्रभार सौंपेंगे
रोहतास के दिनारा से RJD विधायक विजय मंडल ने दावा किया है कि होली के बाद तेजस्वी यादव बिहार के मुख्यमंत्री होंगे। मुख्यमंत्री ने बयान दिया था कि 2025 का चुनाव तेजस्वी यादव के नेतृत्व में लड़ा जाएगा। इस पर उन्होंने कहा कि 2025 अभी दूर है। होली के बाद ही उन्हें जिम्मेदारी सौंप दी जाएगी। खुद मुख्यमंत्री नीतीश कुमार उन्हें ये जिम्मेदारी सौंपेंगे। पूरी खबर पढ़ने के लिए यहां क्लिक करें
3- बिहार में नमन यात्रा निकालेंगे उपेंद्र कुशवाहा:चंपारण के भीतिहारवा से 28 फरवरी से होगी शुरुआत; सभाएं भी करेंगे
राष्ट्रीय लोक जनता दल के राष्ट्रीय अध्यक्ष उपेंद्र कुशवाहा बिहार में विरासत बचाओ नमन यात्रा निकालेंगे। 28 फरवरी से चंपारण के भीतिहारवा से इस यात्रा की शुरुआत होगी। ये यात्रा दो चरणों में होगी। पहला चरण 28 फरवरी से 6 मार्च तक होगा।
इसमें मुजफ्फरपुर, सीतामढ़ी, मधुबनी, अररिया से छपरा और सीवान जाएंगे। होली के बाद दूसरे चरण की शुरुआत 15 मार्च से होगी। यात्रा का समापन 20 मार्च को पटना, नालंदा, शेखपुरा, भागलपुर, जमुई, औरंगाबाद होते हुए अरवल में जगदेव बाबू के गांव में होगा। इस दौरान अलग-अलग जगहों पर सभा का आयोजन किया जाएगा। बुधवार को पटना में प्रेस कॉन्फ्रेंस कर उपेंद्र कुशवाहा ने ये जानकारी दी। पूरी खबर पढ़ने के लिए यहां क्लिक करिए 
4- मांझी बोले- मेरा बेटा भी CM के लायक:कहा-जो सीएम के रेस में हैं, उनको मेरा बेटा पढ़ा सकता है; निशाने पर तेजस्वी
बिहार के अगले मुख्यमंत्री के तौर पर तेजस्वी यादव को भले ही सीएम नीतीश कुमार चाह रहे हों, लेकिन इसका विरोध सहयोगी भी करने लगे हैं। इसमें ताजा नाम जुड़ा है पूर्व सीएम जीतन राम मांझी का। मांझी ने बिना नाम लिए तेजस्वी पर हमला किया है और अपने बेटे को उनसे बेहतर सीएम कैंडिडेट बताया है। पूरी खबर पढ़ने के लिए यहां पर क्लिक करिए
5- नीतीश बोले- तेजस्वी के नेतृत्व में लड़ेंगे 2025 का चुनाव:मेरा टारगेट 2024 में भाजपा को हटाना, मुख्यमंत्री या प्रधानमंत्री बनना नहीं
मुख्यमंत्री नीतीश कुमार 2025 में बिहार विधानसभा चुनाव में CM पद के दावेदार नहीं होंगे। उन्होंने खुद इसकी घोषणा की है। पटना में महागठबंधन के विधायकों की बैठक में नीतीश ने कहा- 2025 का विधानसभा चुनाव तेजस्वी यादव के नेतृत्व में लड़ा जाएगा। मेरा लक्ष्य 2024 लोकसभा में भाजपा को हराना है। मैं CM या PM पद का उम्मीदवार नहीं बनना चाहता। पूरी खबर पढ़ने के लिए क्लिक करें।